ddrg/super_eurlex huggingface dataset:
(9)

E-tervise võrgustik juba viib e-tervise valdkonnas ellu mitut tegevust, mis on välja toodud võrgustiku mitmeaastases tööprogrammis ning mille peamine eesmärk on anda suuniseid, jagada häid tavasid ja leida ühiseid koostööviise. Nende tegevuste hulka kuulub näiteks töö selle nimel, et kodanikud saaksid aktiivselt osaleda oma terviseandmete haldamises, sealhulgas e-tervise, m-tervise ja telemeditsiini valdkonnas, samuti töö, mis hõlmab patsientide juurdepääsu oma terviseandmetele, nende andmete kasutamist ja jagamist ning patsientide tervisealast digikirjaoskust. Võrgustiku muu tegevus on seotud terviseandmete innovaatilise kasutusega, sealhulgas suurandmed ja tehisintellekt, ning tervishoiupoliitika alaste teadmiste arendamisega, sealhulgas seeläbi, et koostöös asjaomaste riigi ja ELi tasandi osalistega pakutakse suuniseid selle kohta, kuidas edendada tervishoidu, ennetada haigusi ja parandada tervishoiuteenuste osutamist terviseandmete parema kasutamise kaudu. Võrgustik toetab liikmesriike, et võimaldada tervise- ja meditsiiniandmete jagamist ning kasutamist rahvatervise ja teadusuuringute valdkonnas. Samuti toetab võrgustik liikmesriike kooskõlas direktiivi 2011/24/EL artikli 14 lõike 2 punktiga c e-identimise ja autentimise vahendite väljatöötamisel, et hõlbustada andmete edastamist tervishoiuteenuste osutamisel, eelkõige seoses e-tervise digiteenuste taristuga piiriüleste e-tervise teabeteenuste jaoks, võttes arvesse eIDASe raamistikku ja muid liidu tasandil käimasolevaid meetmeid.
(1)

Bulgaaria, Tšehhi Vabariik, Taani, Prantsusmaa, Iisrael, Itaalia, Ungari, Madalmaad, Austria, Norra, Portugal, Soome, Rootsi, Ühendkuningriik ja Euroopa Molekulaarbioloogia Laboratoorium esitasid komisjonile taotluse (edaspidi „taotlus“) asutada Euroopa bioloogilise ja biomeditsiinilise kuvamistehnoloogia teadusuuringute taristu Euroopa teadusuuringute infrastruktuuri konsortsiumi kujul (Euro-BioImaging ERIC). Belgia on teinud teatavaks oma otsuse osaleda taristus Euro-BioImaging ERIC esialgu vaatlejana. Taotlejad leppisid kokku, et taristu Euro-BioImaging vastuvõttev liikmesriik on Soome.
(49)

Kontrollitegevuste juhtimise struktureeritud ja riskipõhise strateegia puudumine on toonud kaasa ka selle, et ei suudeta tagada peamiste nõuete täitmisega seotud riskide kontrollimist, nagu on rõhutatud näiteks põhjenduses 23.
l)

veendub, et asjaomased andmekaitseteatised on avaldatud ja et neid kasutatakse talituses nõuetekohaselt;
(11)

Sellel täiendaval pikendamisel ei tohi lasta kahjustada liidu ja selle institutsioonide tavapärast toimimist. Lisaks jääb Ühendkuningriik kuni uue väljaastumiskuupäevani endiselt liikmesriigiks koos täielike õiguste ja kohustustega kooskõlas ELi lepingu artikliga 50, sealhulgas kohustusega esitada kandidaat komisjoni liikmena ametisse nimetamiseks. Meenutatakse, et Ühendkuningriigil on õigus oma teatis igal ajal tagasi võtta. Euroopa Ülemkogu tuletab meelde, et Ühendkuningriik on võtnud kohustuse jätkata pikenduse kehtivusajal tegutsemist konstruktiivselt ja vastutustundlikult kooskõlas lojaalse koostöö kohustusega ning ootab Ühendkuningriigilt käesoleva kohustuse ja aluslepingust tuleneva kohustuse täitmist viisil, mis kajastab Ühendkuningriigi olukorda lahkuva liikmesriigina. Selleks aitab Ühendkuningriik kaasa liidu ülesannete täitmisele ja hoidub kõigist meetmetest, mis võiksid ohustada liidu eesmärkide saavutamist, eeskätt liidu otsustusprotsessides osaledes.
NÕUKOGU OTSUS (EL) 2019/1803,

18. juuli 2019,

mis käsitleb Euroopa Liidu ja Vietnami Sotsialistliku Vabariigi valitsuse vahelise lepingu, millega määratakse kindlaks raamistik Vietnami osalemiseks Euroopa Liidu kriisiohjeoperatsioonides, allkirjastamist ja sõlmimist

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 37 koostoimes Euroopa Liidu toimimise lepingu artikli 218 lõigetega 5 ja 6,

võttes arvesse liidu välisasjade ja julgeolekupoliitika kõrge esindaja ettepanekut

ning arvestades järgmist:

ON VASTU VÕTNUD KÄESOLEVA OTSUSE:

Artikkel 2

Nõukogu eesistujal on õigus määrata isik(ud), kes on volitatud lepingule alla kirjutama, et see liidu suhtes siduvaks muuta.
NÕUKOGU OTSUS (EL) 2019/1800

24. oktoober 2019,

milles käsitletakse liikmesriikide Euroopa Arengufondi osamaksusid, sealhulgas 2021. aasta ülemmäära, 2020. aasta osamaksu ja 2020. aasta osamaksu esimese osa suurust ning hinnangulist ja mittesiduvat prognoosi 2022. ja 2023. aasta osamaksu suuruse kohta

EUROOPA LIIDU NÕUKOGU,

võttes arvesse Euroopa Liidu lepingut ja Euroopa Liidu toimimise lepingut,

võttes arvesse sisekokkulepet nõukogus kokku tulnud Euroopa Liidu liikmesriikide valitsuste esindajate vahel Euroopa Liidu abi rahastamise kohta mitmeaastase finantsraamistiku (2014–2020) alusel vastavalt AKV-ELi partnerluslepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse Euroopa Liidu toimimise lepingu neljandat osa (1), eriti selle artiklit 7,

võttes arvesse nõukogu 26. novembri 2018. aasta määrust (EL) 2018/1877, mis käsitleb 11. Euroopa Arengufondi suhtes kohaldatavat finantsmäärust (2) (edaspidi „11. EAFi finantsmäärus“), eriti selle artikli 19 lõiget 2,

võttes arvesse Euroopa Komisjoni ettepanekut

ning arvestades järgmist:

11. EAFi finantsmääruse artikli 20 lõikes 1 on sätestatud, et osamaksunõuetega kustutatakse kõigepealt varasemate EAFide raames ette nähtud summad. Seepärast tuleks esitada nõue tasuda 10. EAFi osamaks EIP-le ja 11. EAFi osamaks komisjonile.

ON VASTU VÕTNUD KÄESOLEVA OTSUSE:

Artikkel 1

Liikmesriikide EAFi osamaksu ülemmäär 2021. aastal on 4 000 000 000 eurot. See jagatakse nii, et komisjoni osa on 3 700 000 000 eurot ja EIP osa on 300 000 000 eurot.
(4)

Liidul on Genfi redaktsiooniga hõlmatud valdkondades ainupädevus. Seda kinnitati Euroopa Kohtu 25. oktoobri 2017. aasta otsusega kohtuasjas C-389/15, (1) milles sedastati, et läbivaadatud Lissaboni kokkuleppe projekt, mis seejärel võeti vastu Genfi redaktsioonina, on peamiselt mõeldud hõlbustama ja reguleerima liidu ja kokkuleppe poolteks olevate kolmandate riikide vahelist kaubavahetust ning sellel on kaubavahetusele vahetu ja kohene mõju. Seepärast kuulus Genfi redaktsiooni üle läbirääkimiste pidamine liidu ainupädevusse, mis on antud liidule Euroopa Liidu toimimise lepingu (edaspidi „ELi toimimise leping“) artikli 3 lõike 1 punktiga e, kuna tegemist oli ELi toimimise lepingu artikli 207 lõikes 1 nimetatud ühise kaubanduspoliitika valdkonnaga, eelkõige seoses intellektuaalomandi kaubandusaspektidega.
(3)

Kuigi määrusele (EL) 2017/852 vastavate aruandlusega seotud küsimustikega ei tohi kõnealuse määruse artikli 18 lõike 2 teise lõigu kohaselt dubleerida konventsiooniosaliste aruandekohustust, nagu on sätestatud konventsiooniosaliste konverentsi esimesel istungil vastu võetud otsuses MC-1/8, (2) on asjakohane, et need hõlmaksid teatavaid otsuses MC-1/8 käsitletud aruandluspunkte, et täpsustada üksikasjalikumalt nõutav teave, mis võimaldaks määruse (EL) 2017/852 rakendamist tõhusalt hinnata.
(3)

Ukraina on võtnud endale kohustuse esitada igakülgne strateegia loeteluna neist liidu sanitaar-, fütosanitaar- ja loomade heaolu käsitlevatest õigusaktidest (edaspidi „loetelu“), millega ta kavatseb oma siseriiklikud õigusaktid ühtlustada. Loetelust lähtutakse assotsieerimislepingu IV jaotise „Kaubandus ja kaubandusküsimused“ 4. peatüki „Sanitaar- ja fütosanitaarmeetmed“ rakendamisel ja see tuleb lisada assotsieerimislepingu 4. peatüki V lisasse. Seega tuleb assotsieerimislepingu 4. peatüki V lisa muuta sanitaar- ja fütosanitaarmeetmete allkomitee otsusega nagu on sätestatud assotsieerimislepingu artikli 74 lõike 2 punktis c.
(13)

Ametil on juriidilise isiku staatus ning talle on iseloomulik organisatsioonilise ja finantsstruktuuri ühtsus. Sellest tulenevalt ja vastavalt ELi toimimise lepingu artiklile 288 asutati amet üheainsa õigusaktiga, mis on tervikuna kohaldatav liikmesriikides, kelle suhtes see on siduv. See välistab osalise kohaldatavuse võimaluse Iirimaal. Seetõttu tuleks võtta vajalikud meetmed, millega tagada, et määrust (EL) 2018/1726 kohaldatakse Iirimaal tervikuna.
(1)

Otsust EKP/2014/23 (1) on oluliselt muudetud (2). Kuna on vaja teha täiendavaid muudatusi, tuleb see otsus selguse huvides uuesti sõnastada.
NÕUKOGU OTSUS (ÜVJP) 2019/1924,

31. juuli 2019,

Euroopa Liidu ÜJKP Mali missiooni (EUCAP Sahel Mali) staatust käsitleva Euroopa Liidu ja Mali Vabariigi valitsuse vahelise lepingu liidu nimel allkirjastamise ja sõlmimise kohta

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 37 koostoimes Euroopa Liidu toimimise lepingu artikli 218 lõigetega 5 ja 6,

võttes arvesse liidu välisasjade ja julgeolekupoliitika kõrge esindaja ettepanekut

ning arvestades järgmist:

Otsuse 2014/219/ÜVJP artikliga 9 nähakse ette, et EUCAP Sahel Mali ja selle isikkoosseisu staatus, sealhulgas asjakohasel juhul privileegid, immuniteedid ja lisatagatised, mis on vajalikud EUCAP Sahel Mali läbiviimiseks ja tõrgeteta toimimiseks, lepitakse kokku Euroopa Liidu lepingu artikli 37 alusel ning Euroopa Liidu toimimise lepingu artiklis 218 sätestatud korras.

ON VASTU VÕTNUD KÄESOLEVA OTSUSE:

Artikkel 2

Nõukogu eesistujal on õigus määrata isiku(d), kes on volitatud lepingule alla kirjutama, et muuta see liidule siduvaks.
(1)

Euroopa Parlamendi ja nõukogu määruse (EL) 2016/424 (2) artikli 17 kohaselt eeldatakse, et köisteede alamsüsteemid ja ohutusseadised, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad olulistele nõuetele, mida nimetatud standardid või nende osad käsitlevad ja mis on sätestatud kõnealuse määruse II lisas.
(4)

On asjakohane määrata kindlaks seisukoht, mis võetakse liidu nimel Eurocontroli laiendatud komisjonis, mis kiidab nimetatud muudatused heaks oma eriistungil 28. novembril 2019, kuna otsuste sisu on suures osas hõlmatud liidu õigusaktidega, nimelt komisjoni rakendusmäärusega (EL) 2019/317 (1). Seega võivad need õigusaktid mõjutada ühiseeskirju või muuta nende kohaldamisala ja liidul on aluslepingu artikli 3 lõike 2 kohaselt ainuvälispädevus.
(3)

Nõukogu on seisukohal, et mureküsimused, millega komisjon 2013. aasta ettepaneku kaudu tegeleda kavatses, on endiselt asjakohased ja et kehtiva õigusraamistiku ajakohastamise võimaluste hindamiseks tuleb teha uuring kooskõlas 13. aprilli 2016. aasta institutsioonidevahelist parema õigusloome kokkuleppega, (2) eriti selle punktiga 10 Euroopa Liidu toimimise lepingu artiklite 225 ja 241 kohaldamisest,
(1)

Euroopa Parlamendi ja nõukogu direktiivis 2001/18/EÜ (1) määratletud mõiste kohaselt on geneetiliselt muundatud organism (GMO) „organism, välja arvatud inimene, mille geneetilist materjali on muudetud sellisel viisil, mis loomuliku paaritumise ja/või rekombinatsiooni teel ei ole võimalik“. Selle määratluse lõpus mainitakse meetodite loendeid, mis määratlevad kõnealuse direktiivi kohaldamisala. Mõiste ja meetodite loendid on koostatud vastavalt aretustehnikatele, mis olid kättesaadavad ja kasutusel direktiivi 2001/18/EÜ vastuvõtmise ajal.
(5)

On asjakohane nõustuda kavandatud töökorraga, mis võimaldab kaubanduse hõlbustamise komiteel tõhusalt tegutseda. Need reeglid põhinevad WTO peanõukogu protseduurireeglitel ja on kohandatud ainult kaubanduse hõlbustamise komitee konkreetsete vajaduste rahuldamiseks,
(3)

Nõukogu võttis 15. juulil 2019 vastu järeldused, milles taunis seda, et vaatamata liidu korduvatele üleskutsetele lõpetada ebaseaduslik tegevus Vahemere idaosas, on Türgi jätkanud puurimistegevust Küprosest lääne pool ning alustanud Küprosest kirde pool Küprose territoriaalvetes teist puurimist. Nõukogu kordas taas, et see ebaseaduslik tegevus avaldab ELi ja Türgi suhetele vahetut tõsist negatiivset mõju, ning kutsus Türgit taas üles hoiduma sellisest tegevusest, tegutsema heanaaberlikkuse vaimus ning austama Küprose suveräänsust ja suveräänseid õigusi kooskõlas rahvusvahelise õigusega. Nõukogu, tervitades Küprose valitsuse kutset pidada Türgiga läbirääkimisi, märkis, et majandusvööndite ja mandrilava piiride määramise küsimuse käsitlemiseks tuleks pidada dialoogi ja läbirääkimisi heas usus, järgides täielikult rahvusvahelist õigust ja heanaaberlike suhete põhimõtet.
(5)

Direktiivi 2008/98/EÜ artiklis 11a on sätestatud korduskasutamiseks ette valmistatud olmejäätmete koguse arvutamise erireegel, mille kohaselt jäetakse välja kõik jäätmed, mis on eemaldatud kontrolli-, puhastus- ja parandustoimingutega, mida tehakse selleks, et jäätmeid saaks korduskasutada ilma täiendava sortimise või eeltöötluseta. Kui sellised eemaldatud jäätmed ladestatakse hiljem prügilasse, tuleks need arvata prügilasse ladestatud jäätmetena märgitud olmejäätmete koguse hulka, vältimaks seda, et kõnealuseid jäätmeid ei märgita korduskasutamiseks ette valmistatud ega ka prügilasse ladestatud jäätmetena, ning tagamaks, et olmejäätmeid käsitlevad andmed on sidusad ja näitavad prügilasse ladestamise tegelikku ulatust.
(8)

Kui vannutatud audiitorite või audiitorühingute käes olevate auditi tööpaberite või muude dokumentide ja kontrolli- või uurimisaruannete üleandmine Hiina Rahvavabariigi pädevatele asutustele hõlmab isikuandmete edastamist, on see seaduslik ainult juhul, kui see vastab Euroopa Parlamendi ja nõukogu määruses (EL) 2016/679 (2) sätestatud andmete rahvusvahelise edastamise nõuetele. Direktiivi 2006/43/EÜ artikli 47 lõike 1 punkti e kohaselt peavad liikmesriigid tagama, et isikuandmete edastamine nende pädevate asutuste ja Hiina Rahvavabariigi pädevate asutuste vahel oleks kooskõlas kõigi kohaldatavate andmekaitsepõhimõtete ja eeskirjadega, eelkõige määruse (EL) 2016/679 V peatüki sätetega. Liikmesriigid peaksid tagama, et isikuandmete edastamiseks on ette nähtud asjakohased kaitsemeetmed vastavalt määruse (EL) 2016/679 artiklile 46. Lisaks peaksid liikmesriigid tagama, et Hiina Rahvavabariigi pädevad asutused ei avalikustaks üleantud dokumentides sisalduvaid isikuandmeid ilma asjaomaste liikmesriikide pädevate asutuste eelneva nõusolekuta.
(3)

Otsuse (EL, Euratom) 2015/444 artikli 4 lõikes 3, artikli 19 lõike 1 punktis c ja artiklis 22 on sätestatud, et otsuse rakendamist täiendavad ja toetavad üksikasjalikumad sätted esitatakse rakenduseeskirjades, millega reguleeritakse muu hulgas taseme määramise juhendeid, väljaspool turvaala või haldustegevuse ala ELi salastatud teabe käitlemisel (termin on muutunud; varem „töötlemine“, inglise keeles „handling“) võetavaid kompenseerivaid meetmeid ning teabe koostaja kohustusi.
(3)

Komisjoni otsuses 2003/522/EÜ (4), eriti selle artikli 2 lõikes 4 on sätestatud, et PMO võib tegutseda mõne teise aluslepingute alusel loodud organi taotlusel ja nimel. PMO ja nõukogu peasekretariaadi vahel sõlmitud teenistustevahelise kokkuleppe kohaselt võib peasekretariaat paluda PMO-l kinnitada ja lubada töötasu, lähetuskulude ja lubatud sõidukulude väljamakseid nõukogu peasekretariaadi töötajatele ja kõrgetele ametnikele. Võttes arvesse, et sellise korraldusega kaasneb kokkuhoid ja suurem tõhusus, tuleks asjakohased eelarvevahendite käsutaja volitused delegeerida PMO direktorile vastavalt määruse (EL, Euratom) 2018/1046 artikli 66 lõike 1 punktile a,
(9)

Euroopa Ülemkogu märgib, et olenemata liidu õigusest tulenevatest kohustustest, mida tuletati meelde otsuses (EL) 2019/1810 ning millega Ühendkuningriik konkreetselt nõustus, ei ole Ühendkuningriik komisjoni liikme kandidaati soovitanud. See ei tohi kahjustada liidu ja selle institutsioonide tavapärast toimimist ning seega ei tohi takistada järgmise komisjoni ametisse nimetamist, et komisjon saaks võimalikult kiiresti alustada oma aluslepingutest tulenevate täielike volituste täitmist. Euroopa Ülemkogu märgib, et kuigi käesolevaga nimetatakse komisjoni liikmeteks ainult 27 isikut, vastab komisjoni liikmete arv otsuse 2013/272/EL kohaselt liikmesriikide arvule. Samuti märgib Euroopa Ülemkogu, et pärast komisjoni ametisse nimetamist kohaldatakse ELi toimimise lepingu artikli 246 teist lõiku.
(105)

Ekspertide aruandes analüüsitakse viit erinevat strateegiat. — Esimene investeerimisstrateegia on ostmise ja hoidmise strateegia. Selle strateegia kohaselt ostab PI Itaalia riigivõlakirju ja hoiab neid kuni lunastustähtajani. Ekspertide aruandes eeldatakse, et selliseid võlakirju on saadaval kõikvõimalike lunastustähtaegadega (st mis tahes ajavahemikuks) ja nende hind on modelleeritud tulukõvera järgi. Eeldades võimalust osta võlakirju, mille lunastustähtaeg vastab täpselt varade lõpptähtajale, lähtutakse strateegias varade ja kohustuste lõpptähtaegade ideaalsest vastavusest, nii et selles strateegias intressirisk puudub. — Teine strateegia sarnaneb esimesele, kuid sellest puudub eeldus, et võlakirju on saadaval kõikvõimalikeks ajavahemikeks. Nüüd kannab PI mõningast intressiriski, kuna võib eeldada hoiuste väljavoolu aegadel, kui turul pole saadaval nende katteks võlakirju. Seetõttu võib PI olla sunnitud investeerima pikema tähtajaga võlakirjadesse ja müüma need enne nende lunastustähtaega, et katta eeldatav hoiuste väljavool, mis põhjustab teatava kapitalikasumi või -kahjumi riski. — Kolmas strateegia on veel üks ostmise ja hoidmise strateegia, kuid see sisaldab vabatahtlikku strateegilist mittevastavust võlakirjade ja hoiuste tähtaegade vahel. Tähtaegade mittevastavus on tingitud sellest, et PI investeerib varadesse, mille tähtaeg saabub hoiuste oodatava väljavoolu ajast hiljem. Seetõttu aktsepteerib PI intressiriski, mis on seotud vajadusega müüa alusvõlakirjad, et katta vastav hoiusenõue ajal, mil see esitatakse, kuna seda riski korvab pikema tähtajaga võlakirjade suurem tulusus. — Neljas strateegia on dünaamiline kauplemisstrateegia, mille puhul PI ostab ja müüb võlakirju dünaamiliselt. Täpsemalt investeerib PI kõik postipangakontode rahalised vahendid teatava lunastustähtajaga võlakirja (käsitletakse 5-, 10- ja 20-aastaseid võlakirju), müüb selle võlakirja 15 päeva pärast ja reinvesteerib saadud tulu teise võlakirja, millel on sama lunastustähtaeg (st äsja ostetud võlakirja lunastustähtaeg on 15 päeva pärast müüdud võlakirja lunastustähtaega). Arvestades, et hoiuste väljavool eeldatakse toimuvat alles konkreetse aasta lõpus, peetakse igal aastal investeeritud summat väljavoolu osas konstantseks ja see kõigub ainult intressimäära muutuste osas. Seetõttu ei sõltu sellest strateegiast tulenevad aastased tulumäärad kohustuste stsenaariumist. — Viienda strateegiana käsitletakse uuringus võimalust, et PI investeerib ainult euroala pikaajaliste riigivõlakirjade indeksisse. See indeks sisaldab euroala riigivõlakirju (mitte ainult Itaalia riigivõlakirju), mille tähtaeg on üle 10 aasta. See strateegia kaldub kõrvale eelnevate strateegiate raamistikust, kuna krediidirisk ei ole seotud ainult Itaalia riigivõlakirjadega, vaid euroala riigivõlakirjade kogumiga. Selle täiendava riski käsitlemiseks kasutatakse modelleerimisel täiendavaid eeldusi. Hoiuste väljavoolu eeldatakse jällegi ainult konkreetse aasta lõpus, mis muudab aastatulu kohustuste stsenaariumist sõltumatuks.
(6)

Sellest tulenevalt on tõenäoline, et tooteliiki 8 kuuluvates biotsiidides IPBC kasutamise heakskiit aegub taotlejast sõltumatutel põhjustel enne, kui võetakse vastu otsus selle pikendamise kohta. Seega on asjakohane lükata tooteliiki 8 kuuluvates biotsiidides IPBC kasutamise heakskiidu aegumiskuupäeva edasi taotluse läbivaatamiseks piisava ajavahemiku võrra. Võttes arvesse tähtaegu, mis on ette nähtud taotlust hindavale pädevale asutusele hindamiseks ning kemikaaliametile arvamuse ettevalmistamiseks ja esitamiseks, on asjakohane lükata heakskiidu aegumiskuupäeva edasi kuni 31. detsembrini 2022.
(1)

Vastavalt Euroopa Parlamendi ja nõukogu direktiivi 2014/35/EL (2) artiklile 12 eeldatakse, et elektriseadmed, mis vastavad harmoneeritud standarditele või nende osadele, mille viited on avaldatud Euroopa Liidu Teatajas, on vastavuses kõnealuse direktiivi artiklis 3 ja selle I lisas sätestatud ohutuseesmärkidega, mida nimetatud harmoneeritud standardid või nende osad käsitlevad.
(8)

Komisjon on pärast Poola pädeva asutuse esitatud põhjenduse ja taotleja poolt 20. juulil 2018 kirjalikult esitatud seisukohtade analüüsi seisukohal, et tulenevalt toimeaine ohtlikest omadustest ja raskustest ohtude haldamisel toote kasutamisel Poolas, on õigustatud Poola pädeva asutuse taotletud erand vastastikusest tunnustamisest, konkreetselt loa andmisest keeldumine inimeste tervise ja elu kaitsmise eesmärgil kooskõlas määruse (EL) nr 528/2012 artikli 37 lõike 1 punktiga c.
1.4.

Alakasutuse mehhanismi punkti 4 ja sellega seotud eri- ja diferentseeritud kohtlemise sätte edasise toime kohta olid liikmete seisukohad erinevad. Mõned arenguriigist liikmed väitsid, et Bali otsuse eri- ja diferentseeritud kohtlemise sätteid ei tohiks leevendada; mõned teised liikmed väitsid, et arenguriikide eri- ja diferentseeritud kohtlemine ei tohiks kaasa tuua erandite kohaldamist ning et abi saavad arenguriigid peaksid pigem võtma tariifikvootide haldamise kohustuse, lähtudes nende arengualasest staatusest.
(7)

Komisjon on seisukohal, et erand ei vasta „kiireloomuliste käitamisvajaduste“ tingimustele. Seda järeldust kinnitab korduv sama tüüpi erandi tegemine alates 13. novembrist 2014. Erandi pidev kordamine näitab, et erandi kestus ei ole piiratud ja et selle tegelik eesmärk on säilitada pikaajaline erand punkti SERA.5005 alapunkti a nõuetest, mitte aga rahuldada selle isiku erilist kiireloomulist käitamisvajadust, kelle suhtes neid sätteid kohaldatakse. Samuti ei muuda seda järeldust asjaolu, et Ühendkuningriik märkis oma teates, et ta ei ole kehtestanud D-klassi õhuruumis miinimumkaugust pilvedest ja on teatanud, et võtab meetmeid rakendusmääruse (EL) nr 923/2012 järgimiseks pikemas perspektiivis.
(9)

Nõukogu märgib, et olenemata liidu õigusest tulenevatest kohustustest, mida tuletati meelde otsuses (EL) 2019/1810 ning millega Ühendkuningriik konkreetselt nõustus, ei ole Ühendkuningriik komisjoni liikme kandidaati soovitanud. See ei tohi kahjustada liidu ja selle institutsioonide tavapärast toimimist ning seega ei tohi takistada järgmise komisjoni ametisse nimetamist, et komisjon saaks võimalikult kiiresti alustada oma aluslepingutest tulenevate täielike volituste täitmist. Nõukogu märgib, et kuigi komisjoni liikmeteks nimetamiseks esitatakse ainult 27 isikut, vastab komisjoni liikmete arv otsuse 2013/272/EL kohaselt liikmesriikide arvule. Samuti märgib nõukogu, et pärast komisjoni ametisse nimetamist kohaldatakse ELi toimimise lepingu artikli 246 teist lõiku.
(6)

Sellest tulenevalt on tõenäoline, et tooteliiki 8 kuuluvates biotsiidides tebukonasooli kasutamise heakskiit aegub taotlejast sõltumatutel põhjustel enne, kui võetakse vastu otsus selle pikendamise kohta. Seega on asjakohane lükata tooteliiki 8 kuuluvates biotsiidides tebukonasooli kasutamise heakskiidu aegumiskuupäeva edasi taotluse läbivaatamiseks piisava ajavahemiku võrra. Võttes arvesse tähtaegu, mis on ette nähtud taotlust hindavale pädevale asutusele hindamiseks ning kemikaaliametile arvamuse ettevalmistamiseks ja esitamiseks, on asjakohane lükata heakskiidu aegumiskuupäeva edasi kuni 30. septembrini 2022.
(6)

Sellest tulenevalt on tõenäoline, et tooteliiki 8 kuuluvates biotsiidides K-HDO kasutamise heakskiit aegub taotlejast sõltumatutel põhjustel enne, kui võetakse vastu otsus selle pikendamise kohta. Seega on asjakohane lükata tooteliiki 8 kuuluvates biotsiidides K-HDO kasutamise heakskiidu aegumiskuupäeva edasi taotluse läbivaatamiseks piisava ajavahemiku võrra. Võttes arvesse tähtaegu, mis on ette nähtud taotlust hindavale pädevale asutusele hindamiseks ning kemikaaliametile arvamuse ettevalmistamiseks ja esitamiseks, on asjakohane lükata heakskiidu aegumiskuupäeva edasi kuni 31. detsembrini 2022.
(1)

Kooskõlas nõukogu otsusega (EL) 2019/1316 (2) allkirjastati 2. augustil 2019 Ameerika Ühendriikide ja Euroopa Liidu vaheline kokkulepe, mis käsitleb kõrgekvaliteedilise veiseliha tariifikvoodi osa eraldamist Ameerika Ühendriikidele, millele on osutatud Ameerika Ühendriikide ja Euroopa Liidu vahelises muudetud vastastikuse mõistmise memorandumis, mis käsitleb teatavaid kasvuhormoone mittesaavatelt loomadelt pärit veiseliha importi ning Ameerika Ühendriikide poolt teatavate Euroopa Liidu toodete suhtes kehtestatud kõrgendatud tollimakse (2014), eeldusel et see sõlmitakse hilisemal kuupäeval.